b'\n_START_ARTICLE_\nAbenida Lacson\n_START_SECTION_\nKasaysayan\n_START_PARAGRAPH_\nAng abenida ay dating tinawag na Governor Forbes Street (Kalye Gobernador Forbes), mula kay William Cameron Forbes, ang gobernador-heneral ng Pilipinas na sa ilalim ng kanyang panunungkulan itinayo ang daan. Pinahaba ito patimog para matumbok nito ang Calle Nagtahan (Kalye Nagtahan) sa hangganan ng mga distrito ng Sampaloc, San Miguel, at Santa Mesa, sa dating Carriedo Rotonda, kung kailan itinayo ang tulay pontoon ng Nagtahan na nag-ugnay nito sa Pandacan sa timog ng Ilog Pasig. Pinangalanang Tulay ng Mabini ang Nagtahan noong 1967, at noong 1971, binigyan ng bagong pangalan na Abenida Arsenio H. Lacson (Arsenio H. Lacson Avenue), mula kay Arsenio Lacson, ang alkalde ng Maynila noong dekada-50.\n_START_SECTION_\nPaglalarawan ng ruta\n_START_PARAGRAPH_\nDumadaan nang patimog, lumalabasa ng trapiko mula Kalye Tayuman patungong Abenida Lacson sa tagpuan nito sa Kalye Consuelo sa distrito ng Santa Cruz district sa tapat mismo ng SM City San Lazaro. Babagtasin ng abenida ang Bulebar Espa\xc3\xb1a at Bulebar Magsaysay sa Sampaloc at lalampasin ang kampus ng Pamantasan ng Santo Tomas. Matatagpuan ang katimugang dulo ng Abenida Lacson sa Tulay ng Mabini (dating Tulay ng Nagtahan) sa ibabaw ng Ilog Pasig kung saang magiging Abenida Quirino ang daan papasok sa mga distrito ng Pandacan, Paco at Malate kung saang nagtatapos ang Daang Palibot Blg. 2._NEWLINE_May maikli at makipot na karugtong ang Abenida Lacson sa hilaga ng Kalye Tayuman sa tabi ng SM City San Lazaro patungong Kalye F. Yuseco sa distrito ng Santa Cruz.'